Predkladacia správa

	Informácia o stave kontrahovania projektov Phare z Finančného memoranda 2000 k 24. aprílu 2002 sa predkladá na základe Uznesenia vlády SR č. 1150 zo 6. decembra 2001.

	Potreba predloženia informácie vyplýva z nevyhnutnosti odstrániť nedostatky a oneskorenia v kontrahovaní fondov Phare v Slovenskej republike.

	Obsahom predkladanej informácie je stručná analýza stavu kontrahovania projektov Phare z Finančného memoranda 2000 k 24. aprílu 2002 za jednotlivé implementačné agentúry a prijímateľov pomoci – ministerstvá a ústredné orgány štátnej správy.
	
	Cieľom informácie je poukázať na oneskorenia v kontrahovaní projektov Phare z Finančného memoranda 2000 a oboznámiť s prijatými opatreniami, zámerom ktorých je urýchliť kontrahovania fondov Phare.

	Materiál bol prerokovaný na pracovnom stretnutí Národnej koordinátorky zahraničnej pomoci, predstaviteľov Delegácie Európskej komisie v Slovenskej republike pod vedením jej veľvyslanca, programových splnomocnencov a sektorových koordinátorov pomoci.